आप पूछेंगे कि कैसे? तब जब आप अपना क्रेडिट कार्ड कहीं प्रयोग में लेते थे तो व्यापारिक संस्थान पहले आपके कार्ड के बैंक में फोन लगाते थे और फिर आपके कार्ड के सही होने की व खाते में पर्याप्त बैलेंस या लिमिट की पुष्टि करते थे। पुष्टि हो जाने के उपरांत ही वे आपके कार्ड के लेनदेन को स्वीकृत करते थे। कार्ड लेनदेन की स्वचालित सुविधा ग्राहकों को तब मिलने लगी जब १९७३ के पश्चात बैंकों में बड़े स्तर पर कम्प्यूटरीकरण का दौर प्रारंभ हुआ और नेटवर्क के जरिए कम्प्यूटर पूरे समय एक दूसरे से जुड़े रहने लगे।